Številka: 110-13/2025-6221-1

Datum: 18. 7. 2025

Na podlagi 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS) in tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US, 3/22 – ZDeb in 32/25 – ZJU-1)

**Upravna enota Lenart**, Trg osvoboditve 7, 2230 Lenart v Slovenskih goricah, objavlja javno objavo za zasedbo prostega uradniškega delovnega mesta za **določen čas**, **s pet (5) mesečnim poskusnim delom**, zaradi povečanega obsega dela (dve leti):

**SVETOVALEC (šifra DM 80)**

**v Oddelku za notranje upravne zadeve**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja); najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja)
* najmanj 7 mesecev delovnih izkušenj,
* opravljen strokovni izpit iz upravnega postopka druge stopnje (odložni pogoj),
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

V skladu s 13. točko 6. člena ZJU se kot delovne izkušnje šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oz. magisterijem znanosti (prejšnjim) ali magistrsko izobrazbo (druga bolonjska stopnja).

**Naloge delovnega mesta:**

* pomoč pri pripravi osnutkov predpisov in drugih zahtevnejših gradiv,
* zbiranje, urejanje in priprava podatkov za oblikovanje zahtevnejših gradiv,
* samostojno oblikovanje manj zahtevnih gradiv s predlogi ukrepov,
* vodenje zahtevnih upravnih postopkov na prvi stopnji,
* opravljanje drugih upravnih nalog podobne zahtevnosti.

Pri izbranem kandidatu se bo preverjalo, ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka opraviti najkasneje v treh mesecih od sklenitve delovnega razmerja, kar določa 31. člen Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb).

**Prijava mora vsebovati:**

* 1. pisno izjavo kandidata o izpolnjevanju pogoja zahtevane izobrazbe, iz katere mora biti razvidna stopnja in smer (program) izobrazbe ter leto in ustanova, na kateri je bila izobrazba pridobljena,
  2. pisno izjavo kandidata o izpolnjevanju pogoja glede zahtevanih delovnih izkušenj, v kateri navede vse dosedanje zaposlitve, datum sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu z navedbo stopnje izobrazbe, ki je bila zahtevana za to delovno mesto,
  3. pisno izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
  1. pisno izjavo, da za namen te javne objave dovoljuje Upravni enoti Lenart pridobitev podatkov iz 3. točke iz uradnih evidenc,
  2. pisno izjavo kandidata, da je seznanjen in dovoljuje, da bo Upravna enota Lenart podatke, ki jih je kandidat navedel v prijavi za prosto delovno mesto, obdelovala za namen tega postopka,
  3. pisno izjavo kandidata, da dovoljuje, da mu bo Upravna enota Lenart informacije, povezane s potekom postopka javne objave, pošiljala na elektronski naslov, naveden v prijavi na javno objavo oz. za obveščanje uporabila v prijavi navedeno telefonsko številko.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki si jih je pridobil.

Strokovna usposobljenost kandidatov se lahko presoja na podlagi prijave in priložene dokumentacije, pisnega preizkusa usposobljenosti, razgovora s kandidati oziroma s pomočjo morebitnih drugih metod preverjanja strokovne usposobljenosti.

Izbrani kandidat bo delo opravljal na uradniškem delovnem mestu svetovalec brez imenovanja v naziv.

Pravice oziroma obveznosti se mu bodo določile glede na uradniški naziv svetovalec III (izhodiščni plačni razred 17, kar po plačni lestvici pomeni osnovno plačo približno **1.642,77 EUR bruto**. Pravica do izplačila polne vrednosti plačnega razreda 17 v višini **2.012,14 EUR bruto,** bo javni uslužbenec pridobil 1.1.2028). Z izbranim kandidatom bo sklenjeno delovno razmerje za določen čas, tj. za dobo dveh let. Delovno razmerje se sklepa zaradi povečanega obsega dela, s polnim delovnim časom. Izbrani kandidat bo delo opravljal v uradnih prostorih Upravne enote Lenart, Trg osvoboditve 7, 2230 Lenart.

**Kandidat vloži prijavo v pisni obliki na priloženem obrazcu »VLOGA ZA ZAPOSLITEV«,** ki ga pošlje v zaprti ovojnici z označbo: »za javno objavo za prosto uradniško delovno mesto SVETOVALEC (šifra DM 80), številka 110-13/2025-6221« **na naslov: Upravna enota Lenart, Trg osvoboditve 7, 2230 Lenart,** in sicer **v roku 15 dni** po objavi na osrednjem spletnem mestu državne uprave GOV.SI na naslovu <https://www.gov.si/zbirke/delovna-mesta/> in pri Zavodu RS za zaposlovanje. **Rok za vlaganje prijav začne teči šele naslednji dan po objavi.**

Za pisno obliko prijave se šteje tudi elektronska oblika, poslana **na elektronski naslov**: [ue.lenart@gov.si](mailto:ue.ljubljana@gov.si) , pri čemer veljavnost prijave ni pogojena z elektronskim podpisom.

Kandidate vljudno naprošamo, da zaradi upoštevanja ekonomskega in ekološkega vidika (vsaka prijava, ki jo upravna enota dobi po e-pošti, se namreč natisne) prijavo vložijo tako, da izpolnijo priloženi obrazec, ki vsebuje vse podatke, potrebne za popolno prijavo.

Obvestilo o končanem izbirnem postopku bo objavljeno na osrednjem spletnem mestu državne uprave GOV.SI na naslovu https://www.gov.si/zbirke/delovna-mesta/.

Informacije o delovnem področju daje Doroteja Lubi, telefonska številka 02 729 15 09, o izvedbi javne objave pa Karina Lorenčič, telefonska številka 02 729 15 23.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

S spoštovanjem,

Jožica Maurič

vodja službe,

po pooblastilu št. 100-6/2021/14,

z dne 12. 4. 2021

Priloga:

* Vloga za zaposlitev